ફિક્સ પગારના મુદ્દે રાજ્ય સરકાર હાઈકોર્ટમાં કેસ હારી ગઈ છે. હાઈકોર્ટે ‘સમાન કામ, સમાન વેતન’ મુજબ ફિક્સ પગારદારોને પૂરો પગાર આપવા સરકારને આદેશ કર્યો હતો. જોકે, સરકારે તેમ ન કરતા ફિક્સ પગારદારોને પગાર વધારા, બદલીની મંજૂરી સહિતના કેટલાક લાભો આપ્યા હતા. જે બાબતને પણ હાઈકોર્ટમાં પડકારાઈ હતી. જેમાં હાઈકોર્ટે એવી ટિપ્પણી કરી હતી કે, જો રાજ્ય સરકાર ખરેખર લાભ આપવા માગતી હોય તો યોગ્ય રીતે અમલ કરે. હાલમાં ફિક્સ પગારનો મામલો સુપ્રીમ કોર્ટમાં ચાલી રહ્યો છે. જેમાં સરકારના ફિક્સ પગાર પર કામ કરતા કર્મચારીઓએ પોતાના વકીલ તરીકે પ્રશાંત ભૂષણને પોતાના વકીલ તરીકે રાખ્યા છે.